02018R0956 — FI — 14.08.2019 — 002.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B EUROOPAN PARLAMENTIN JA NEUVOSTON ASETUS (EU) 2018/956, annettu 28 päivänä kesäkuuta 2018, uusien raskaiden hyötyajoneuvojen hiilidioksidipäästöjen ja polttoaineenkulutuksen seurannasta ja raportoinnista (ETA:n kannalta merkityksellinen teksti) (EUVL L 173 9.7.2018, s. 1)

Muutettu:









▼B

EUROOPAN PARLAMENTIN JA NEUVOSTON ASETUS (EU) 2018/956,

annettu 28 päivänä kesäkuuta 2018,

uusien raskaiden hyötyajoneuvojen hiilidioksidipäästöjen ja polttoaineenkulutuksen seurannasta ja raportoinnista

(ETA:n kannalta merkityksellinen teksti)







1 artikla

Kohde

Tässä asetuksessa säädetään unionissa rekisteröidyistä uusista raskaista hyötyajoneuvoista peräisin olevien hiilidioksidipäästöjen ja kyseisten ajoneuvojen polttoaineenkulutuksen seurantaa ja raportointia koskevista vaatimuksista.

2 artikla

Soveltamisala

Tätä asetusta sovelletaan jäsenvaltioiden ja raskaiden hyötyajoneuvojen valmistajien suorittamaan uusia raskaita hyötyajoneuvoja koskevien tietojen seurantaan ja raportointiin.

Sitä sovelletaan seuraaviin ajoneuvoluokkiin:

a) M1-, M2-, N1- ja N2-luokan ajoneuvot, joiden vertailumassa on suurempi kuin 2 610 kg ja jotka eivät kuulu Euroopan parlamentin ja neuvoston asetuksen (EY) N:o 715/2007 ( 1 ) soveltamisalaan, sekä kaikki M3- ja N3-luokan ajoneuvot;

b) O3- ja O4-luokan ajoneuvot.

Tässä asetuksessa kyseisistä ajoneuvoista käytetään nimitystä raskaat hyötyajoneuvot.

▼M2

3 artikla

Määritelmät

Tässä asetuksessa sovelletaan Euroopan parlamentin ja neuvoston direktiivissä 2007/46/EY ( 2 ), asetuksessa (EY) N:o 595/2009 ja Euroopan parlamentin ja neuvoston asetuksessa (EU) 2019/1242 ( 3 ) vahvistettuja määritelmiä.

▼B

4 artikla

Jäsenvaltioiden suorittama seuranta ja raportointi

▼M2

1. Jäsenvaltioiden on 1 päivästä tammikuuta 2019 alkaen seurattava liitteessä I olevassa A osassa määriteltyjä tietoja unionissa ensimmäisen kerran rekisteröitävistä uusista raskaista hyötyajoneuvoista.

Viimeistään 30 päivänä syyskuuta kunakin vuonna vuodesta 2020 alkaen jäsenvaltioiden toimivaltaisten viranomaisten on raportoitava 1 päivänä heinäkuuta alkavan ja 30 päivänä kesäkuuta päättyvän edellisen raportointikauden tiedot komissiolle liitteessä II esitetyn raportointimenettelyn mukaisesti.

Vuoden 2019 osalta viimeistään 30 päivänä syyskuuta 2020 raportoituihin tietoihin on sisällytettävä tiedot, joita on seurattu 1 päivästä tammikuuta 201930 päivään kesäkuuta 2020.

Unionin ulkopuolella aiemmin rekisteröityjä uusia raskaita hyötyajoneuvoja koskevia tietoja ei seurata eikä raportoida, paitsi jos kyseinen rekisteröinti on tapahtunut alle kolme kuukautta ennen ajoneuvon rekisteröintiä unionissa.

▼B

2. Tietojen seuraamisesta ja raportoinnista tämän asetuksen mukaisesti vastaavat toimivaltaiset viranomaiset, jotka jäsenvaltiot nimittävät asetuksen (EY) N:o 443/2009 8 artiklan 7 kohdan mukaisesti.

5 artikla

Valmistajien suorittama seuranta ja raportointi

▼M2

1. Liitteessä I olevan B osan 1 kohdassa vahvistetuista aloittamisvuosista alkaen raskaiden hyötyajoneuvojen valmistajien on seurattava liitteessä I olevan B osan 2 kohdassa määritettyjä tietoja kunkin uuden raskaan hyötyajoneuvon osalta.

Viimeistään 30 päivänä syyskuuta kunakin vuonna liitteessä I olevan B osan 1 kohdassa vahvistetuista aloittamisvuosista alkaen raskaiden hyötyajoneuvojen valmistajien on raportoitava komissiolle kyseiset tiedot kustakin uudesta raskaasta hyötyajoneuvosta, jonka simulointipäivä oli 1 päivänä heinäkuuta alkaneella ja 30 päivänä kesäkuuta päättyneellä edellisellä raportointikaudella, liitteessä II esitetyn raportointimenettelyn mukaisesti.

Vuoden 2019 osalta valmistajien on raportoitava tiedot kustakin uudesta raskaasta hyötyajoneuvosta, jonka simulointipäivä on 1 päivän tammikuuta 2019 ja 30 päivän kesäkuuta 2020 välillä.

Simulointipäivä on päivä, joka on raportoitu liitteessä I olevan B osan 2 kohdan 71 kohdassa esitettyjen tietojen mukaisesti.

▼B

2. Kunkin valmistajan on nimettävä yhteyspiste tämän asetuksen mukaista tietojen raportointia varten.

6 artikla

Keskusrekisteri raskaita hyötyajoneuvoja koskeville tiedoille

1. Komissio pitää keskusrekisteriä 4 ja 5 artiklan mukaan raportoiduille raskaita hyötyajoneuvoja koskeville tiedoille, jäljempänä ’rekisteri’.

Rekisterin on oltava julkisesti saatavilla lukuun ottamatta liitteessä I olevan A osan a kohdassa sekä liitteessä I olevan B osan 2 kohdan 1, 24, 25, 32, 33, 39 ja 40 kohdassa esitettyjä tietoja. Liitteessä I olevan B osan 2 kohdan 23 kohdassa esitetyt arvot on julkistettava liitteessä I olevassa C osassa asetettuina vaihteluväleinä.

2. Rekisteriä hallinnoi Euroopan ympäristökeskus komission puolesta.

7 artikla

Ajonaikaisten varmentavien testien tulosten seuranta

1. Komissio seuraa asetuksen (EY) N:o 595/2009 puitteissa suoritettujen ajonaikaisten testien tuloksia aina, kun ne ovat saatavilla, tarkastaakseen uusien raskaiden hyötyajoneuvojen hiilidioksidipäästöt ja polttoaineenkulutuksen.

2. Komissio antaa delegoituja säädöksiä 13 artiklan mukaisesti tämän asetuksen täydentämiseksi määrittelemällä tämän artiklan 1 kohdassa tarkoitetut tiedot, jotka jäsenvaltioiden toimivaltaisten viranomaisten on raportoitava.

8 artikla

Tietojen laatu

1. Toimivaltaiset viranomaiset ja valmistajat ovat vastuussa 4 ja 5 artiklan mukaan raportoimiensa tietojen oikeellisuudesta ja laadusta. Niiden on viipymättä ilmoitettava komissiolle raportoimissaan tiedoissa havaituista virheistä.

2. Komissio suorittaa oman varmennuksensa 4 ja 5 artiklan mukaan raportoitujen tietojen laadusta.

3. Jos komissiolle ilmoitetaan tiedoissa olevista virheistä tai se löytää oman varmennuksensa yhteydessä tiedoissa ristiriitaisuuksia, se toteuttaa tilanteen mukaan tarvittavat toimenpiteet 6 artiklassa tarkoitetussa rekisterissä julkaistujen tietojen korjaamiseksi.

4. Komissio voi täytäntöönpanosäädöksillä määrittää tämän artiklan 2 ja 3 kohdassa tarkoitetut varmennus- ja korjaustoimenpiteet. Nämä täytäntöönpanosäädökset hyväksytään 12 artiklassa tarkoitettua tarkastelumenettelyä noudattaen.

9 artikla

Hallinnolliset sakot

1. Komissio voi määrätä hallinnollisen sakon seuraavissa tapauksissa:

a) kun se havaitsee, että valmistajan tämän asetuksen 5 artiklan mukaisesti raportoimat tiedot poikkeavat tiedoista, jotka ovat peräisin valmistajan kirjanpitotiedostosta tai asetuksen (EY) N:o 595/2009 mukaisesti myönnetystä moottorien tyyppihyväksyntätodistuksesta, ja kun poikkeama on tahallinen tai johtuu vakavasta huolimattomuudesta;

b) kun tietoja ei ole toimitettu 5 artiklan 1 kohdan mukaisesti sovellettavaan määräaikaan mennessä eikä viivästymistä ole perusteltu asianmukaisesti.

Komissio kuulee asianomaisia hyväksyntäviranomaisia tarkastaakseen a alakohdassa tarkoitetut tiedot.

Hallinnollisten sakkojen on oltava tehokkaita, oikeasuhteisia ja varoittavia, ja ne voivat olla enintään 30 000 euroa sitä raskasta hyötyajoneuvoa kohden, jota a ja b alakohdassa tarkoitettu poikkeama tai tietojen toimittamisen viivästyminen koskevat.

2. Komissio antaa tämän artiklan 3 kohdassa säädettyjen periaatteiden pohjalta 13 artiklan mukaisesti delegoituja säädöksiä, joilla täydennetään tätä asetusta vahvistamalla menettely ja menetelmät tämän artiklan 1 kohdassa tarkoitettujen hallinnollisten sakkojen laskemista ja perimistä varten.

3. Edellä 2 kohdassa tarkoitettujen delegoitujen säädösten on oltava seuraavien periaatteiden mukaisia:

a) komission vahvistamassa menettelyssä on noudatettava oikeutta hyvään hallintoon ja erityisesti oikeutta tulla kuulluksi ja oikeutta tutustua asiakirjoihin, ottaen huomioon luottamuksellisuuteen ja liikesalaisuuksiin liittyvät oikeutetut edut;

b) asianmukaisen hallinnollisen sakon laskennassa komissio noudattaa tehokkuuden, oikeasuhteisuuden ja varoittavuuden periaatteita ottaen tarvittaessa huomioon poikkeaman tai viivästyksen vakavuuden ja vaikutukset, niiden raskaiden hyötyajoneuvojen lukumäärän, joita poikkeavat tai viivästyneet tiedot koskevat, valmistajan vilpittömän mielen, sen, missä määrin valmistaja on osoittanut huolellisuutta ja toiminut yhteistyössä, poikkeaman tai viivästyksen toistuvuuden, tiheyden tai keston sekä samalle valmistajalle aiemmin määrätyt seuraamukset;

c) hallinnolliset sakot on perittävä ilman aiheetonta viivytystä vahvistamalla maksumääräajat ja tapauksen mukaan myös mahdollisuus jakaa maksut useaan erään ja vaiheeseen.

4. Hallinnollisista sakoista kertyviä määriä on pidettävä unionin yleiseen talousarvioon otettavina tuloina.

10 artikla

Kertomus

▼M2

1. Komissio julkaisee joka vuosi viimeistään 30 päivänä huhtikuuta vuosikertomuksen ja analyysin tiedoista, jotka jäsenvaltiot ja valmistajat ovat toimittaneet edeltävältä raportointikaudelta.

▼B

2. Analyysissä on käsiteltävä ainakin unionin raskaiden hyötyajoneuvojen kaluston suorituskykyä sekä kunkin jäsenvaltion ja kunkin valmistajan kaluston suorituskykyä kunkin raskaiden hyötyajoneuvojen ryhmän keskimääräisen polttoaineenkulutuksen ja hiilidioksidipäästöjen osalta käyttöprofiili-, kuorma- ja polttoaineyhdistelmän perusteella eriteltynä. Siinä on myös otettava huomioon tiedot uusien ja kehittyneiden hiilidioksidipäästöjen vähentämisteknologioiden sekä vaihtoehtoisten voimalaitteiden leviämisestä, jos tiedot ovat saatavilla. Lisäksi siihen on sisällytettävä analyysi ajonaikaisten varmentavien testien tuloksista, joita on seurattu 7 artiklan mukaisesti, jos tiedot ovat saatavilla.

3. Komissio laatii analyysin Euroopan ympäristökeskuksen tukemana.

11 artikla

Liitteiden muuttaminen

1. Siirretään komissiolle valta antaa delegoituja säädöksiä 13 artiklan mukaisesti liitteiden muuttamiseksi, jotta voidaan

a) saattaa ajan tasalle tai mukauttaa liitteessä I olevassa A ja B osassa määritetyt tietovaatimukset, jos tämä katsotaan tarpeelliseksi perusteellisen analyysin tekemiseksi 10 artiklan mukaisesti;

b) täydentää liitteessä I olevan B osan 1 kohdassa olevat aloittamisvuodet;

c) saattaa ajan tasalle tai mukauttaa liitteessä I olevassa C osassa esitettyjä vaihteluvälejä, jotta voidaan ottaa huomioon raskaiden hyötyajoneuvojen suunnittelussa tapahtuneet muutokset ja varmistaa, että vaihteluvälit ovat edelleen tarkoituksenmukaiset tiedotus- ja vertailutarkoituksiin;

d) mukauttaa liitteen II mukaista seuranta- ja raportointimenettelyä tämän asetuksen soveltamisesta saadun kokemuksen ottamiseksi huomioon.

2. Edellä 1 kohdan b alakohdassa tarkoitetut delegoidut säädökset on annettava viimeistään 30 päivänä heinäkuuta 2025.

12 artikla

Komiteamenettely

1. Komissiota avustaa Euroopan parlamentin ja neuvoston asetuksella (EU) N:o 525/2013 ( 4 ) perustettu ilmastonmuutoskomitea. Tämä komitea on asetuksessa (EU) N:o 182/2011 tarkoitettu komitea.

2. Kun viitataan tähän kohtaan, sovelletaan asetuksen (EU) N:o 182/2011 5 artiklaa.

13 artikla

Siirretyn säädösvallan käyttö

1. Komissiolle siirrettyä valtaa antaa delegoituja säädöksiä koskevat tässä artiklassa säädetyt edellytykset.

2. Siirretään komissiolle 29 päivästä heinäkuuta 2018 seitsemän vuoden ajaksi 7 artiklan 2 kohdassa, 9 artiklan 2 kohdassa ja 11 artiklan 1 kohdassa tarkoitettu valta antaa delegoituja säädöksiä. Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen tämän seitsemän vuoden kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä.

3. Euroopan parlamentti tai neuvosto voi milloin tahansa peruuttaa 7 artiklan 2 kohdassa, 9 artiklan 2 kohdassa ja 11 artiklan 1 kohdassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Peruuttamispäätös ei vaikuta jo voimassa olevien delegoitujen säädösten pätevyyteen.

4. Ennen kuin komissio hyväksyy delegoidun säädöksen, se kuulee kunkin jäsenvaltion nimeämiä asiantuntijoita paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa vahvistettujen periaatteiden mukaisesti.

5. Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle.

6. Edellä olevan 7 artiklan 2 kohdan, 9 artiklan 2 kohdan ja 11 artiklan 1 kohdan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.

14 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

Seurattavia ja raportoitavia tietoja koskevat säännöt

A OSA: TIEDOT, JOITA JÄSENVALTIOIDEN ON SEURATTAVA JA JOISTA NIIDEN ON RAPORTOITAVA:

a) kaikkien 2 artiklan toisen kohdan a ja b alakohdassa tarkoitettujen jäsenvaltion alueella rekisteröityjen uusien raskaiden hyötyajoneuvojen valmistenumerot;

b) valmistajan nimi;

c) merkki (valmistajan toiminimi);

▼M1

d) kun kyseessä ovat 31 päivään joulukuuta 2019 mennessä rekisteröidyt ajoneuvot, silloin kun saatavissa, ja kun kyseessä ovat 1 päivänä tammikuuta 2020 tai sen jälkeen rekisteröidyt ajoneuvot, kaikissa tapauksissa, korityypin koodi sellaisena kuin se on määritetty vaatimustenmukaisuustodistuksen kohdassa 38, mukaan luettuina soveltuvissa tapauksissa direktiivin 2007/46/EY liitteen II lisäyksessä 2 tarkoitetut täydennysnumerot;

▼B

e) kun kyseessä ovat 2 artiklan toisen kohdan a alakohdassa tarkoitetut raskaat hyötyajoneuvot, vaatimustenmukaisuustodistuksen kohdissa 23, 23.1 ja 26 esitetyt voimalaitetta koskevat tiedot;

▼M1

f) kun kyseessä ovat 1 päivänä tammikuuta 2020 tai sen jälkeen rekisteröidyt ajoneuvot, ajoneuvon suurin nopeus sellaisena kuin se on määritetty vaatimustenmukaisuustodistuksen kohdassa 29.

▼B

B OSA: TIEDOT, JOITA RASKAIDEN HYÖTYAJONEUVOJEN VALMISTAJIEN ON SEURATTAVA JA JOISTA NIIDEN ON RAPORTOITAVA:

1. 2 artiklan toisen kohdan a ja b alakohdassa tarkoitettuja raskaiden hyötyajoneuvojen luokkia koskevien tietojen seurannan ja raportoinnin aloittamisvuodet:







Raskaiden hyötyajoneuvojen luokka Ajoneuvoryhmä ajoneuvoluokassa (sellaisena kuin siihen viitataan asetuksen (EU) 2017/2400 liitteessä I) Aloittamisvuosi Seuranta Aloittamisvuosi Raportointi N1 — — — N2 1 ja 2 2020 2021 N3 3 2020 2021 4, 5, 9 ja 10 2019 2020 11, 12 ja 16 2020 2021 M1 — — — M2 — — — M3 — — — O3 — — — O4 — — —

2. Seurattavat ja raportoitavat tiedot:







Nro Seurantaparametrit Lähde: Asetuksen (EU) 2017/2400 liitteessä IV oleva I osa, ellei toisin ole ilmoitettu Kuvaus 1 Ajoneuvon valmistenumero (VIN) 1.1.3 Ajoneuvon ja osien tunnistetiedot 2 Moottorin sertifiointinumero 1.2.2 3 CdxA (1):n -sertifiointinumero (tapauksen mukaan) 1.8.3 4 Voimansiirron sertifiointinumero 1.3.2 ▼M1 5 Akselin sertifiointinumero 1.7.2 Akselin eritelmät ▼B 6 Renkaan sertifiointinumero, akseli 1 1.9.2 Ajoneuvon ja osien tunnistetiedot 7 Renkaan sertifiointinumero, akseli 2 1.9.6 8 Renkaan sertifiointinumero, akseli 3 1.9.10 9 Renkaan sertifiointinumero, akseli 4 1.9.14 10 Ajoneuvoluokka (N1, N2, N3, M1, M2, M3) 1.1.4 Ajoneuvojen luokittelu 11 Akselikonfiguraatio 1.1.5 12 Ajoneuvon suurin bruttopaino (t) 1.1.6 13 Ajoneuvoryhmä 1.1.7 14 Valmistajan nimi ja osoite 1.1.1 Ajoneuvon ja alustan eritelmä ▼M1 15 Merkki (valmistajan kauppanimi) — Ajoneuvon eritelmät ▼B 16 Korjattu todellinen ajonkuntoinen massa (kg) 1.1.8 17 Moottorin nimellisteho (kW) 1.2.3 Moottorin keskeiset eritelmät 18 Moottorin joutokäyntinopeus (1/rpm) 1.2.4 19 Moottorin nimellispyörimisnopeus (1/rpm) 1.2.5 20 Moottorin sylinteritilavuus (ltr) 1.2.6 ▼M1 21 Polttoainetyyppi (diesel – puristussytytys / paineistettu maakaasu – kipinäsytytys / nesteytetty maakaasu – kipinäsytytys …) 1.2.7 Moottorin eritelmät ▼B 22 CdxA:n generoinnissa käytetty sertifiointivaihtoehto (oletusarvot / mittaaminen) 1.8.2 Aerodynamiikka 23 CdxA:n arvo (ilmanvastusarvo) 1.8.4 24 Voimansiirron valmistajan nimi ja osoite — Voimansiirron keskeiset eritelmät 25 Merkki (voimansiirron valmistajan toiminimi) — 26 Simulointivälineen häviökarttojen generoinnissa käytetty sertifiointivaihtoehto (vaihtoehto 1 / vaihtoehto 2 / vaihtoehto 3 / kiinteät arvot) 1.3.3 27 Vaihteistotyyppi (SMT (2), AMT (3), APT (4), S (5), APT-P (6)) 1.3.4 28 Vaihteiden lukumäärä 1.3.5 29 Tasauspyörästön välityssuhde 1.3.6 30 Hidastimen tyyppi 1.3.7 31 Voimanottolaite (kyllä/ei) 1.3.8 32 Akselin valmistajan nimi ja osoite — Akselin keskeiset eritelmät 33 Merkki (akselin valmistajan toiminimi) — 34 Simulointivälineen häviökartan generoinnissa käytetty sertifiointivaihtoehto (kiinteät arvot / mittaaminen) 1.7.3 35 Akselin tyyppi (esim. yksi tavanomainen vetävä akseli) 1.7.4 36 Akselisuhde 1.7.5 37 Simulointivälineen häviökartan generoinnissa käytetty sertifiointivaihtoehto (kiinteät arvot / mittaaminen) 1.6.3 Kulmavälityksen eritelmät 38 Kulmavälityksen välityssuhde 1.6.4 39 Renkaiden valmistajan nimi ja osoite — Renkaiden keskeiset eritelmät 40 Merkki (renkaiden valmistajan toiminimi) — 41 Renkaiden mitat, akseli 1 1.9.1 42 Kaikkien akselin 1 renkaiden vierintävastuskerroin (RRC) 1.9.3 43 Renkaiden mitat akseli 2 1.9.4 44 Kaksoisakselisto (kyllä/ei) akseli 2 1.9.5 45 Kaikkien akselin 2 renkaiden vierintävastuskerroin (RRC) 1.9.7 46 Renkaiden mitat akseli 3 1.9.8 47 Kaksoisakselisto (kyllä/ei) akseli 3 1.9.9 48 Kaikkien akselin 3 renkaiden vierintävastuskerroin (RRC) 1.9.11 49 Renkaiden mitat akseli 4 1.9.12 50 Kaksoisakselisto (kyllä/ei) akseli 4 1.9.13 51 Kaikkien akselin 4 renkaiden vierintävastuskerroin (RRC) 1.9.15 52 Moottorin jäähdytystuulettimeen perustuva teknologia 1.10.1 Apulaitteiden keskeiset eritelmät 53 Ohjauspumppuun perustuva teknologia 1.10.2 54 Sähköiseen järjestelmään perustuva teknologia 1.10.3 55 Pneumaattiseen järjestelmään perustuva teknologia 1.10.4 56 Käyttöprofiilin osalta tehdyt oletukset (kaukoreitti, kaukoreitti (EMS (7)), alueellinen reitti, alueellinen reitti (EMS), kaupunkireitti, kunnalliset palvelut, rakentaminen) 2.1.1 Simulointiparametrit (kullekin käyttöprofiili-/kuorma-/polttoaineyhdistelmälle) 57 Kuorma (siten kuin se on määritetty simulointivälineessä) (kg) 2.1.2 58 Polttoainetyyppi (diesel / bensiini / nestekaasu / paineistettu maakaasu/ ...) 2.1.3 59 Ajoneuvon kokonaismassa simuloinnissa (kg) 2.1.4 60 Keskinopeus (km/h) 2.2.1 Ajoneuvon käyttöteho (kullekin käyttöprofiili-/kuorma-/polttoaineyhdistelmälle) 61 Pienin hetkellinen nopeus (km/h) 2.2.2 62 Suurin hetkellinen nopeus (km/h) 2.2.3 63 Suurin hidastuvuus (m/s2) 2.2.4 64 Suurin kiihtyvyys (m/s2) 2.2.5 65 Täyden kuormituksen prosenttiosuus suhteessa ajoaikaan 2.2.6 66 Vaihteenvaihtojen kokonaismäärä 2.2.7 67 Ajettu kokonaismatka (km) 2.2.8 68 Hiilidioksidipäästöt (ilmaistuna seuraavasti: g/km, g/t-km, g/p-km, g/m3-km) 2.3.13–2.3.16 Hiilidioksidipäästöt ja polttoaineenkulutus (kullekin käyttöprofiili-/kuorma-/polttoaineyhdistelmälle) 69 Polttoaineenkulutus (ilmaistuna seuraavasti: g/km, g/t-km, g/p-km, g/m3-km, l/100 km, l/t-km, l/p-km, l/m3-km, MJ/km, MJ/t-km, MJ/p-km, MJ/m3-km) 2.3.1–2.3.12 70 Simulointivälineen versio (X.X.X.) 3.1.1 Ohjelmistot ja käyttäjille annettavat tiedot 71 Simulointipäivä ja -aika 3.1.2 72 Simulointivälineen käyttöluvan numero — ▼M1 73 Valmistajan kirjanpitotiedoston kryptografinen hash-tunniste 3.1.4 Ohjelmiston tiedot ▼B 74 Kehittyneet hiilidioksidinvähentämisteknologiat — Ajoneuvon hiilidioksidipäästöjen vähentämisteknologiat 75 Moottorin CO2-massapäästöjen WHTC (8)-testi (g/kWh) Asetuksen (EU) N:o 582/2011 liitteen I lisäyksen 5 lisäyksessä oleva 1.4.2 kohta tai liitteen I lisäyksen 7 lisäyksessä oleva 1.4.2 kohta sen mukaan, kumpaa sovelletaan Moottorin hiilidioksidipäästöt ja polttoaineen ominaiskulutus 76 Moottorin polttoaineenkulutuksen WHTC-testi (g/kWh) Asetuksen (EU) N:o 582/2011 liitteen I lisäyksen 5 lisäyksessä oleva 1.4.2 kohta tai liitteen I lisäyksen 7 lisäyksessä oleva 1.4.2 kohta sen mukaan, kumpaa sovelletaan 77 Moottorin CO2-massapäästöjen WHSC (9)-testi (g/kWh) Asetuksen (EU) N:o 582/2011 liitteen I lisäyksen 5 lisäyksessä oleva 1.4.1 kohta tai liitteen I lisäyksen 7 lisäyksessä oleva 1.4.1 kohta sen mukaan, kumpaa sovelletaan 78 Moottorin polttoaineenkulutuksen WHSC-testi (g/kWh) Asetuksen (EU) N:o 582/2011 liitteen I lisäyksen 5 lisäyksessä oleva 1.4.1 kohta tai liitteen I lisäyksen 7 lisäyksessä oleva 1.4.1 kohta sen mukaan, kumpaa sovelletaan ▼M1 79 Ajoneuvon malli 1.1.2 Ajoneuvon eritelmät 80 Työajoneuvo (kyllä/ei) 1.1.9 81 Päästötön raskas hyötyajoneuvo (kyllä/ei) 1.1.10 82 Sähkökäyttöinen raskas hybridiajoneuvo (kyllä/ei) 1.1.11 83 Kaksipolttoaineajoneuvo (kyllä/ei) 1.1.12 84 Makuuohjaamo (kyllä/ei) 1.11.13 85 Moottorin malli (10) 1.2.1 Moottorin eritelmät 86 Vaihteiston malli (10) 1.3.1 Vaihteiston eritelmät 87 Hidastimen malli (10) 1.4.1 Hidastimen eritelmät 88 Hidastimen sertifiointinumero 1.4.2 89 Häviökartan generoinnissa käytetty sertifiointivaihtoehto (kiinteät arvot / mittaus) 1.4.3 90 Momentinmuuntimen malli (10) 1.5.1 Momentinmuuntimen eritelmät 91 Momentinmuuntimen sertifiointinumero 1.5.2 92 Häviökartan generoinnissa käytetty sertifiointivaihtoehto (kiinteät arvot / mittaus) 1.5.3 93 Kulmavälityksen malli (10) 1.6.1 Kulmavälityksen eritelmät 94 Kulmavälityksen sertifiointinumero 1.6.2 95 Akselin malli (10) 1.7.1 Akselin eritelmät 96 Ilmanvastusmalli (10) 1.8.1 Aerodynamiikka 97 Moottorin sammutus-käynnistys ajoneuvon pysähdysten aikana (kyllä/ei) 1.12.1 Kuljettajaa avustavat edistyneet järjestelmät (ADAS) 98 Ekorullaus ilman moottorin sammutus-käynnistystoimintoa (kyllä/ei) 1.12.2 99 Ekorullaus moottorin sammutus-käynnistystoiminnon kanssa (kyllä/ei) 1.12.3 100 Ennakoiva vakionopeussäädin (kyllä/ei) 1.12.4 ▼B (1) Ilmanvastus. (2) Synkronoitu käsivalintainen vaihteisto (Synchronised Manual Transmission, SMT). (3) Automatisoitu käsivalintainen vaihteisto tai automatisoitu mekaaninen vaihteisto (Automated Manual Transmission tai Automatic Mechanically-engaged Transmission, AMT). (4) Automaattinen pikavaihteisto (Automatic Powershifting Transmission, APT). (5) ’Tapauksella S’ (Case S) tarkoitetaan momentinmuuntimen ja siihen kytkettyjen vaihteiston mekaanisten osien sarjakytkentää. (6) ’Tapauksella P’ (Case P) tarkoitetaan momentinmuuntimen ja siihen kytkettyjen vaihteiston mekaanisten osien rinnankytkentää (esim. tehonjakoasennuksissa). (7) Eurooppalainen moduulijärjestelmä (EMS), määritelty neuvoston direktiivissä 96/53/EY, annettu 25 päivänä heinäkuuta 1996, tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista (EYVL L 235, 17.9.1996, s. 59). (8) Maailmanlaajuisesti yhdenmukaistettu muuttuvatilainen testisykli (World Harmonized Transient Driving Cycle). (9) Maailmanlaajuisesti yhdenmukaistettu vakiotilainen testisykli (Worldwide Harmonised Steady state Cycle, WHSC). (10) Kohtien 85, 86, 87, 90, 93, 95 ja 96 tietoja ei aseteta julkisesti saataville raskaiden hyötyajoneuvojen keskusrekisterissä.

C OSA: ILMANVASTUSARVON (CDXA) VAIHTELUVÄLIT 6 ARTIKLAN MUKAISTA JULKISTAMISTA VARTEN

Julkistaessaan 23 kohdassa määritellyn CdxA-arvon 6 artiklan mukaisesti komissio käyttää vaihteluvälejä, jotka on määritelty seuraavassa kunkin CdxA-arvon vaihteluvälin sisältävässä taulukossa:







Vaihteluväli CdxA:n arvo [m2] Min CdxA (CdxA ≥ min CdxA) Max CdxA (CdxA < MaxCdxA) A1 0,00 3,00 A2 3,00 3,15 A3 3,15 3,31 A4 3,31 3,48 A5 3,48 3,65 A6 3,65 3,83 A7 3,83 4,02 A8 4,02 4,22 A9 4,22 4,43 A10 4,43 4,65 A11 4,65 4,88 A12 4,88 5,12 A13 5,12 5,38 A14 5,38 5,65 A15 5,65 5,93 A16 5,93 6,23 A17 6,23 6,54 A18 6,54 6,87 A19 6,87 7,21 A20 7,21 7,57 A21 7,57 7,95 A22 7,95 8,35 A23 8,35 8,77 A24 8,77 9,21









LIITE II

Tietojen raportointi ja hallinta

1. JÄSENVALTIOIDEN SUORITTAMA RAPORTOINTI

1.1 Toimivaltaisen viranomaisen yhteyspisteen on toimitettava liitteessä I olevassa A osassa määritetyt tiedot 4 artiklan mukaisesti sähköisin keinoin Euroopan ympäristökeskuksen, jäljempänä ’ympäristökeskus’, ylläpitämään keskustietokantaan.

Yhteyspisteen on ilmoitettava komissiolle ja ympäristökeskukselle siitä, että tiedot on siirretty, seuraaviin sähköpostiosoitteisiin:

EC-CO2-HDV-IMPLEMENTATION@ec.europa.eu

ja

HDV-monitoring@eea.europa.eu

2. VALMISTAJIEN SUORITTAMA RAPORTOINTI

2.1 Valmistajien on toimitettava komissiolle viipymättä ja viimeistään 31 päivänä joulukuuta 2018 seuraavat tiedot:

a) vaatimustenmukaisuustodistuksessa tai yksittäishyväksyntätodistuksessa esitetty valmistajan nimi;

b) valmistajatunnus (WMI), sellaisena kuin se määritetään komission asetuksessa (EU) N:o 19/2011 ( 5 ), ja jota käytetään markkinoille saatettavien uusien raskaiden hyötyajoneuvojen valmistenumeroissa;

c) yhteyspiste, joka on vastuussa tietojen siirtämisestä ympäristökeskuksen BDR-järjestelmään.

Niiden on ilmoitettava komissiolle viipymättä muutoksista näihin tietoihin.

Nämä ilmoitukset on lähetettävä 1.1 kohdassa tarkoitettuihin osoitteisiin.

2.2 Uusien markkinoille tulevien valmistajien on toimitettava komissiolle viipymättä 2.1 kohdassa tarkoitetut tiedot.

2.3 Valmistajan yhteyspisteen on toimitettava liitteessä I olevassa B osan 2 kohdassa määritetyt tiedot 5 artiklan 1 kohdan mukaisesti sähköisin keinoin ympäristökeskuksen ylläpitämään BDR-järjestelmään.

Yhteyspisteen on ilmoitettava komissiolle ja ympäristökeskukselle siitä, että tiedot on siirretty, tämän liitteen 1.1 kohdassa tarkoitettuihin sähköpostiosoitteisiin.

3. TIETOJEN KÄSITTELY

3.1 Ympäristökeskuksen on käsiteltävä 1.1 ja 2.3 kohdan mukaisesti siirretyt tiedot ja tallennettava käsitellyt tiedot rekisteriin.

▼M2

3.2 Edeltävällä raportointikaudella rekisteröityjä raskaita hyötyajoneuvoja koskevat ja rekisteriin tallennetut tiedot on julkistettava viimeistään 30 päivänä huhtikuuta kunakin vuonna vuodesta 2021 alkaen lukuun ottamatta 6 artiklan 1 kohdassa tarkoitettuja tietoja.

▼B

3.3 Jos toimivaltainen viranomainen tai valmistajat havaitsevat virheitä toimitetuissa tiedoissa, niiden on viipymättä ilmoitettava niistä komissiolle ja ympäristökeskukselle toimittamalla virheilmoitus keskustietokantaan tai BDR-järjestelmään sekä lähettämällä sähköposti 1.1 kohdassa tarkoitettuihin osoitteisiin.

3.4 Komissio varmistaa ympäristökeskuksen tukemana ilmoitetut virheet ja korjaa tarvittaessa tiedot rekisterissä.

3.5 Komissio asettaa ympäristökeskuksen tukemana saataville sähköiset mallit 1.1 ja 2.3 kohdassa tarkoitettua tietojen toimittamista varten hyvissä ajoin ennen tietojen toimittamisen määräaikoja.